section_heading: Utemeljenje župe
paragraph_text: Požeški župnik i podarhiđakon Luka Pejaković u izvještaju od 16. siječnja 1790. godine donosi pojedine podatke za novoosnovanu župu: 1. Ime mjesta? Jakšić 2. Je li već uveden župnik, kapelan ili kooperator? župnik 3. Ime svećenika, iz kojeg je reda? Mijo Ferković, dijecezanski svećenik 4. Postoji li crkva ili kapela? zidana crkva, ali nije dovršena 5. Ima li župni stan? župnog stana nema 6. Jesu li poslani nacrti i iznosi troškova? još nije ništa poslano 7. Je li pomoć već dana? ništa nije dano 8. Ima li vlastelina i hoće li prihvatiti patronat? barun Ivan Peterffi, nije poznato